paragraph_text: Zavrzlama je četvrti studijski album bosanskohercegovačkog sevdah sastava Divanhana. Objavljen je u siječnu 2022. godine. Album je sniman neposredno pred početak pandemije, veljače 2020. godine u glazbenom studiju Metro u Ljubljani u suradnji s eminentnim slovenskim producentom Janezom Križajem, te naknadno produciran u Sarajevu u suradnji s dugogodišnjim saradnikom sastava Borjanom Miloševićem. Zavrzlamu su svojim notama oplemenili umjetnici s raznih krajeva svijeta kao što su Carlitos Yoder (Argentina), Danica Krstić (Srbija), Lakiko (Švicarska), Duygu Demir (Turska), Goran Bojčevski (S. Makedonija), Ivan Bobinac i Iwan Josipović (Hrvatska), te Rok Nemanič i Klemen Bračko (Slovenija). Radi se o konceptualnom albumu, gdje su kroz prizmu sevdalinke, prikazani svi stilove koji su potekli iz sevdalinke. Na albumu se nalaze dvije tradicionalne skladbe: Stade se cvijeće rosom kititi i Oj, curice, dvije starogradske Zarasle su staze ove, te pomalo zaboravljena Penavina „Sarajčice, hajdemo“, zatim dvije kafanske „Opa Opa“ od Luisa te „Peno“ od Šabana Bajramovića i na koncu pet autorskih kompozicija sastava za koje su inspiraciju vukli iz prethodno nabrojanih skladbi i glazbenih stilova.